open-index/open-wikipedia-markdown huggingface dataset:
Holyoke (Colorado)

**Holyoke** on kaupunki Coloradon osavaltiossa Yhdysvalloissa. Sen väkiluku oli vuoden  väestönlaskennassa 2&nbsp;313. Kaupunki perustettiin 31. toukokuuta 1888. Holyoke on Phillipsin piirikunnan hallintokeskus. 

## Väestö
Kaupungin asukkaista 61,4 prosenttia on valkoisia ja 34,77 prosenttia latinalaisamerikkalaisia. 88,7 prosenttia asukkaista on Yhdysvaltain kansalaisia. Kaupungin väestön keski-ikä on 35,2 vuotta.

## Kuvia kaupungista

Tiedosto:Holyoke Colorado September 2018.jpg|Ilmakuva Holyokesta.
Tiedosto:W.E. Heginbotham House (Holyoke Public Library) (8477853872).jpg|Holyoken kaupunginkirjasto.


## Lähteet

## Aiheesta muualla

* Kaupungin kotisivut
Tuli (Nagaland)

**Tuli** on Intian Nagalandissa sijaitseva noin 8&nbsp;000 asukkaan kaupunki. Se on hallinnollisesti osa Mokokchungin piirikuntaa. Kaupungin läpi virtaa Tulijoki ja siellä sijaitsee rautatieasema. Tuli on tunnettu puu- ja paperiteollisuudestaan. Kaupungin vuonna 1971 perustettu paperitehdas ajautui talousvaikeuksiin 2010-luvulla. Tuli on perustettu maalle, jonka se on saanut Merangkongin, Kangtsungin ja Wamekenin kyliltä.

Vuoden 2011 väestönlaskennan mukaan Tulin asukasluku oli 7&nbsp;864 henkeä. Asukkaista 91 prosenttia on uskonnoltaan kristittyjä ja noin seitsemän prosenttia hinduja. Muslimeita on melkein kaksi prosenttia.

## Lähteet
Hendrik Goltzius

**Hendrik Goltzius** (tammikuu tai helmikuu 1558 Brüggen – 1. tammikuuta 1617 Haarlem) oli Saksassa syntynyt alankomaalainen varhaisen barokkikauden taidegraafikko ja taidemaalari. Goltzius oli aikakautensa taiteen merkittävä ja arvostettu vaikuttaja. Hänen uransa alkuvaiheen taidegrafiikan manierismin jälkeen Italiaan suuntautunut opintomatka toi teoksiin myöhäisen renessanssin klassisia piirteitä. Goltzius ryhtyi taidemaalariksi uransa loppuvaiheessa maalaustaiteen arvostuksen noustua Alankomaissa.  

## Elämä ja ura
Goltzius oli lasimaalarin poika, jonka ensimmäinen opettaja oli hänen oma isänsä vuodesta 1561 alkaen. Hän loukkaantui onnettomuudessa lapsena, eikä pystynyt suoristamaan oikeaa kättään kunnolla. Myöhemmin Goltziuksesta tuli Dirck Coornhetin oppilas. Hän muutti oppimestarinsa kanssa Haarlemiin, jossa sai tilaustöitä ja perusti oman grafiikkapainonsa vuonna 1582. Hänen uransa alkuvaiheen painotöissä näkyivät manierismin liioitellut asennot ja monimutkaiset sommitelmat. 

Goltzius sairastui luultavasti alkoholismin seurauksena ja lähti matkalle Italiaan vuonna 1590, jossa hän vieraili Roomassa, Napolissa, Venetsiassa ja Firenzessä. Hän piirsi matkallaan runsaasti taiteilijoiden muotokuvia, jäljensi tunnettujen taiteilijoiden töitä ja kuvasi varsinkin Rooman arkkitehtuurin yksityiskohtia. Palattuaan matkaltaan Haarlemiin 1591 Goltzius jatkoi työtä taidegraafikkona ailahtelevasta terveydestään huolimatta. Hänen grafiikkaansa oli tullut matkalla uusia myöhäisrenessanssin klassisia piirteitä. Vuonna 1605 Goltzius alkoi maalata ja käytännössä lopetti taidegrafiikan tekemisen.

## Teoksia

Tiedosto:Horatius Cocles.jpg|Horatius Cocles sarjasta *Roomalaisia sankareita,* 1586. 
Tiedosto:Goltzius's right Hand.jpg|Goltziuksen vioittunut oikea käsi, 1588. (23 × 32.2 cm). Teylers Museum, Haarlem
Tiedosto:Goltzius Ikarus.jpg|Ikaros sarjasta *Neljä häpeää,* 1588*.*
Tiedosto:Hendrick Goltzius - Farnese Hercules - Google Art Project.jpg|Herkules, n. 1598
Tiedosto:Hendrick Goltzius, Dutch (active Haarlem) - Sine Cerere et Libero friget Venus (Without Ceres and Bacchus, Venus Would Freeze) - Google Art Project.jpg|Sine Cerere et Baccho friget Venus (Ilman Cerestä ja Bacchusta Venus jäätyisi), 1600–1603.
Tiedosto:Hendrick Goltzius - Portrait of the Haarlem Shell Collector Jan Govertsen van der Aer - Google Art Project.jpg|Haarlemilaisen simpukoiden keräilijän Jan Govertsen van der Aerin muotokuva, 1603.
Tiedosto:'Jupiter and Antiope', oil on canvas painting by Hendrick Goltzius.Jpg|Jupiter ja Antiope, 1612.
Tiedosto:The Fall of Man-1616-Hendrik Goltzius.jpg|Lankeemus, 1612.


## Lähteet

## Aiheesta muualla
Dangal (elokuva)

**Dangal** on vuonna 2016 ensi-iltansa saanut intialainen hindinkielinen urheiludraamaelokuva, jonka ohjasi Nitesh Tiwari. Aamir Khan näyttelee Mahavir Singh Phogatia, joka valmentaa tyttäriään Geeta Phogatia ja Babita Kumaria Intian ensimmäisiksi kansainvälisen tason naispainijoiksi.

## Näyttelijät

## Soundtrack

## Vastaanotto
Box Office India julisti *Dangalin* ”kaikkien aikojen jymymenestykseksi”.

## Lähteet

## Aiheesta muualla
* 
*
Ouray (Colorado)

**Ouray** on kaupunki Coloradon osavaltiossa Yhdysvalloissa. Sen väkiluku oli vuoden  väestönlaskennassa 1&nbsp;000. Kaupunki perustettiin 24. maaliskuuta 1884. Ouray on Ourayn piirikunnan hallintokeskus. 

## Väestö
Kaupungin asukkaista 91,6 prosenttia on valkoisia, 5,36 prosenttia latinalaisamerikkalaisia ja 3,06 prosenttia aasialaisia. 99,5 prosenttia asukkaista on Yhdysvaltain kansalaisia. Kaupungin väestön keski-ikä on 52,7 vuotta.

## Kuvia kaupungista

Tiedosto:DowntownOurayCO.jpg|Ourayn keskustaa.
Tiedosto:Pool at the Wiesbaden Hot Springs Hotel, a small spa in Ouray, Colorado, an old mining community high in the San Juan Mountains of southwestern Colorado. A number of hot springs bubble to the surface LCCN2015632331.tif|Wiesbaden Hot Springs Hotel.
Tiedosto:Ouray, CO.jpg|Vuoristomaisemaa Ourayn ulkopuolella.


## Lähteet

## Aiheesta muualla

* Kaupungin kotisivut
Pino Palladino

**Giuseppe Henry "Pino" Palladino** (s. 17. lokakuuta 1957 Cardiff) on walesilainen basisti. Hän on soittanut muun muassa The Whon 2000-luvun livekokoonpanoissa John Entwistlen kuoltua sekä Nine Inch Nailsin 2013 ilmestyneellä *[[Hesitation Marks]]* -levyllä. Hän on tunnettu erityisesti nauhattoman bassokitaran käyttämisestä. Discogs:n henkilöhaun mukaan hän on ollut mukana 620 äänitteellä (29.9.2020 mennessä).

## Lähteet
Kerro tunteesi ääneen

**Kerro tunteesi ääneen** on suomalaisen pop-laulaja Beritin studioalbumi vuodelta 1979. Se on esittäjänsä seitsemäs. Albumin tuotti Timo Lindström.

## Kappaleet

## Muuta
Vuonna 1979 julkaistiin myös Beritin single "Ei kyynelhelmiin suostu sydämein" b-puolenaan "Diridonda". B-puoli päätyi albumille *Kerro tunteesi ääneen* ja a-puoli seuraavana vuonna julkaistulle albumille *Rakkauden jälkeen*. Beritin kokoelma-albumeille *Kerro tunteesi ääneen* -albumilta on valikoitu niukanlaisesti kappaleita.

*Kerro tunteesi ääneen* -albumin kannen suunnitteli Erik Uddström.

## Lähteet

## Aiheesta muualla
*Fenno-levytietokanta (Teoshaku)
*Fono.fi: Äänitteen tiedot : Kerro tunteesi ääneen
*Pomus : Berit
Edgewater (Colorado)

**Edgewater** on kaupunki Jeffersonin piirikunnassa, Coloradon osavaltiossa Yhdysvalloissa. Sen väkiluku oli vuoden  väestönlaskennassa 5&nbsp;170. Edgewaterin pormestarina toimii Laura Keegan. 

## Väestö
Kaupungin asukkaista 54,1 prosenttia on valkoisia, 40,21 prosenttia latinalaisamerikkalaisia ja 1,04 prosenttia afroamerikkalaisia. 88,1 prosenttia asukkaista on Yhdysvaltain kansalaisia. Kaupungin väestön keski-ikä on 32,8 vuotta.

## Kuvia kaupungista

Tiedosto:Edgewater, CO.jpg|Edgewaterin keskustaa.
Tiedosto:Edgewater.jpg|Kaupungintalo.


## Lähteet

## Aiheesta muualla

* Kaupungin kotisivut
Eurola

**Eurola** on sukunimi, joka on muun muassa seuraavilla suomalaisilla henkilöillä:

* Martti Eurola (s. 1945), rehtori, yritysjohtaja ja osuustoimintavaikuttaja, kauppaneuvos
* Seppo Eurola (1930–2016), kasvitieteen professori
Hiitonen

**Hiitonen** on muun muassa seuraavien suomalaisten henkilöiden sukunimi:

*Ensio Hiitonen (ent. *Hidén*, 1900–1970), diplomaatti, poliitikko, toimittaja
*Ilmari Hiitonen (ent. *Hidén*, 1898–1986), kasvitieteilijä
*Unio Hiitonen (ent. *Hidén*, 1910–1983), kiinteistöneuvos, sotavalokuvaaja
Gustav Schwab

**Gustav Benjamin Schwab** (19. kesäkuuta 1792 Stuttgart, Württembergin vaaliruhtinaskunta, Pyhä saksalais-roomalainen keisarikunta – 4. marraskuuta 1850 Stuttgart) oli saksalainen runoilija ja konsistorineuvos.

Ludwig Uhlandin ja Justinus Kernerin ohella Schwab on svaabilaisen runoilijakoulukunnan huomattavia edustajia. Hänen parhaita teoksiaan ovat balladit ja romanssit ja erityisesti ne runot, joissa saa ilmauksensa hänen rakkautensa kotiseutuun. Hänen tuotantoonsa kuuluu lauluja itsenäisyystaistelua käyvien Kreikan ja Puolan puolesta, mietelyriikkaa ja retoriikkaa. 

Runokokoelman *Gedichte* (1828) lisäksi hän julkaisi teokset *Deutsche Volksbücher* (1836–1837), *Sagen des klassischen Altertums* (1838–1840), *[[Friedrich Schiller|Schillers]] Leben* (1840) sekä Alphonse de Lamartinen käännöksiä (1826), maantieteellisiä ja elämäkerrallisia teoksia ynnä muuta. Hänen poikansa on Christoph Theodor Schwab (s. 1883).

## Suomennetut teokset
* *Huwi-kirja: jossa on kauniita, sydäntä liikuttavaisia, hirmuisia ja naurattavia juttuja*: 1:nen - 3:mas juttu. (*Die deutschen Volksbücher*), suom. A. E. Ahlqvist. Helsinki: Suomalaisen Kirjallisuuden Seura 1860. – Sisältää kertomukset: Robert der Teufel (Die Schildbürger), Griseldis (Avio-vaimon nöyryys) ja Robert Pirulainen (Robert der Teufel)
* *Ksi Ksin luolan ihmelukko* (*Das Schloss in der Höhle Xa Xa*), toimittaja Teuvo Pakkala. Julkaisussa: Yhteissidoksen emotietue, Helsingissä : Kustannusosakeyhtiö Otava [1910], Sarja: Mailta ja meriltä, n:o 5. – Teos verkossa
* *Tarujen Hellas: vanhoja klassillisia satuja* (*Griechische Heldensagen*), suom. Arnold Laurell ja Werner Anttila, kuvat A. J. Carstens ym. Hämeenlinna: Karisto 1957, 2. tark. p. Karisto 1977. 7. p. 2000 

## Lähteet

## Aiheesta muualla
Holyoke

**Holyoke** voi tarkoittaa seuraavia:

* Holyoke, kaupunki Coloradossa, Yhdysvalloissa
* Holyoke, kaupunki Massachusettsissa, Yhdysvalloissa.
Arcus

**Arcus** voi tarkoittaa seuraavia asioita:
*Arcus, Kotkan Lyseon lukion päärakennus
*Arcus ASA, norjalainen alkoholijuomavalmistaja
*Arcus Ekumeeninen Sateenkaariryhmä
*Arkusfunktiot myös arcusfunktiot, trigonometrisiä funktioita
*vyörypilvi (lat. arcus), pilvityyppi
Mädajõgi

**Mädajõgi** (myös Mädäjõgi ) on Virossa Võrumaalla ja Põlvamaalla virtaava 30 kilometriä pitkä Võhandu jõen sivujoki.

## Joen kulku
Joki virtaa etelästä lähes suoraan pohjoiseen, missä se yhtyy Võhandu jõgeen noin 5 kilometriä kaakkoon päin ja Võhandu jõen alajuoksulta 5,2 kilometrin päässä sen joensuusta Kuumajärveen. Se saa alkunsa Oravan kylässä metsäiseltä suolta, jossa se on kaivettuna ojana. Se joutuu heti alussa loivaan soistuneeseen jokilaaksoon, jota se seuraa loppuun asti. Suoveden haju lienee joen nimen alkujuuri. Niitsikun ja Järvepään kylien välissä sijaitseva Järvepää järv on joen pieni läpivirtausjärvi. Tällä siihen yhtyy vasemmalta tuleva Rebasmäe oja, joka on joen suurin sivuoja.

## Valuma-alue, sivu-uomia ja järviä
### Valuma-alue
Mädajõen valuma-alueen pinta-ala on 245,4 neliökilometriä ja se on Võhandu jõen sivu-uomien valuma-alueista suurin. Valuma-alue sijaitsee Võhandun kaakkoispuolella ja sen valuma-alue rajautuu etelässä Piusa jõen, idässä Karisilla ojan ja muualla Võhandun sivu-uomien valuma-alueisiin. Valuma-alueelle on tyypillistä tasankomaisuus, soistuneisuus ja vähäinen asutus. Järvepää järven jälkeen alkaa joki meanderoida voimakkaammin. Jokea ympäröivä suoalue laajenee ja asutus kaikkoaa kauemmaksi sivuille. Suure-Veerksun ja Kären kohdalla joki tekee laajan mutkan ennen kuin se saavuttaa Võhandu jõen.

### Sivu-uomia
Mädajõen suurimpia sivu-uomia on lueteltu seuraavassa taulukossa esiintymisjärjestyksessä.

Lähde: 1 = 

### Järviä
Järvepää järv sijaitsee suoraan pääuomassa, mutta jokeen laskee muutama lampi omalla laskuojallaan. Sellaiset ovat Kahkvan kohdalla itärantaan laskeva Tegova järv, Puugnitsan kohdalla oleva Plotina järv ja Viinakuajärv. Muut järvet kuuluvat sivuojien valuma-alueisiin. Suurimmalla ojalla Rebasmäe ojalla on valuma-aluetta 71 neliökilometriä. Se alkaa Mustjärvestä, jonka latva-alueilla ovat myös Valgõjärv, Suuri Suujärv, Keskmäne Suujärv ja Kamarusjärv. Rebasmäen sivu-uoman Kamnitsan ojan latva-alueella Oravan kylässä sijaitsevat Mustjärv, Solda järv ja Orava järv. Myös Varsaojan latva-alueella sijaitsee järvirypäs. Isomman Kõvera järven ympärillä sijaitsevat Väikujärv ja Tahojärv. Veerksu ojan latvoilla Nohipalossa on Leeväti järv.

## Hallintoalue
Mädajogi kuuluu Peipsijärven alavesistöalueeseen, joka on osa Itä-Viron vesistöaluetta. Ojan vesistörekisterin tunnus on VEE1006600.

## Huomautuksia

## Lähteet
Tolbert Lanston

**Tolbert Lanston** (3. helmikuuta 1844 Troy – 18. helmikuuta 1913 Washington) oli yhdysvaltalainen Monotype-latomakoneen keksijä.

Lanston varttui maanviljelijäperheessä, ja kehitti jo nuorena mekaanisia kykyjään. Hän osallistui Yhdysvaltain sisällissotaan ja pääsi sen jälkeen toimistotyöntekijäksi Washingtonin eläkevirastoon, jossa hän työskenteli 22 vuotta. Vapaa-aikanaan Lanston opiskeli lakia ja keksi monia mekaanisia kojeita, joista useimmat hän patentoi. Vuoden 1883 tienoilla Lanston alkoi kiinnostua latomakoneista, luultavasti Ottmar Mergenthalerin työn innoittamana. Lanston työskenteli latomakoneensa parissa neljä vuotta ja sai vuonna 1887 sille kolme patenttia.

Lanstonin latomakone sai nimen Monotype. Se muodostui kahdesta eri osasta, kirjoitus- ja lävistyskoneesta sekä valinkoneesta. Koneenkäyttäjä valitsi ensin lävistyskoneen näppäimistöllä halutut kirjainmerkit, sitten lävistyskone tuotti reikänauhan, minkä perusteella valinkone valoi yksittäiset kirjakkeet peräkkäin, kunnes kokonainen tekstirivi oli valettu.

Lanston erosi työpaikastaan ja perusti Washingtonissa *Lanston Type Machine Companyn*. Hän käytti sen jälkeen kymmenen vuotta hioakseen keksintöään laajamittaista tuotantoa ja myyntiä varten. Monotype-latomakoneet tulivat myyntiin vuonna 1897. Yritys sai samalla nimen *Lanston Monotype Manufacturing Company of Philadelphia*. Lanston keskittyi uudelleenorganisoidussa yrityksessä markkinointiin ja Monotype-latomakoneen kehittämiseen. Monotype ja Mergenthalerin kehittämä Linotype-latomakone syrjäyttivät pian tämän jälkeen käsiladonnan. Valolatomakoneet puolestaan syrjäyttivät Monotypen ja Linotypen 1960-luvulla.

## Lähteet
Tillandz

**Tillandz** tarkoittaa seuraavia:

* Elias Tillandz, synt. *Tillander* (1640–1693), ruotsalaissyntyinen suomalainen lääkäri, kasvitieteilijä ja yliopiston rehtori
* 3272 Tillandz on tähtitieteilijä Yrjö Väisälän vuonna 1938 löytämä asteroidi.

## Katso myös
* Tillandsiat, Elias Tillandzin mukaan nimetty kasvisuku
Henry Väre

**Henry Väre** (s. 1960) on kasvitutkija, Helsingin yliopiston Luonnontieteellisen keskusmuseon (Luomus) Kasvimuseon yli-intendentti ja tietokirjailija. 

Kasvimuseolla Väre on työskennellyt joulukuusta 1999 lähtien. Aiemmin hän toimi Oulun yliopiston kasvimuseon johtajana. Helsingissä hän johtaa putkilokasvitiimiä ja vastaa Luomuksen putkilokasvi-kokoelmista, joissa on noin 1,8 milj. putkilokasvi- ja levänäytettä. Tehtäviin kuuluu myös Luomuksen kasvitieteellisten puutarhojen, Kaisaniemen ja Kumpulan tieteellinen johtaminen. Väre toimii kasviasiantuntijana radion Luontoillassa. 

Tutkimusaiheita ovat muun muassa alvejuurten ja sädekaislojen taksonomia ja systematiikka sekä Suomen kasvisto. Väre on perehtynyt Lapin ja erityisesti Käsivarren suurtuntureiden kasvistoon, jota hän on kartoittanut ja valokuvannut yli kolmekymmentä vuotta. Keräysmatkoja hän on tehnyt Azoreille, Etelä-Afrikkaan, Grönlantiin, Kap Verdelle, Kanariansaarille, Kirgisiaan, Venäjälle (Jakutia, Volgograd), Välimeren alueelle ja Yhdysvaltoihin (Oregon, Washington).

Väre on myös perehtynyt Suomen kasvitieteen historiaan ja kirjoittanut aiheesta usein sarjoihin ''Bibliophilos'', *[http://www.luomus.fi/fi/lutukka Lutukka]*,''Memoranda'' *Soecietatis pro Fauna et Flora Fennica*, *[https://www.funga.fi/sienilehti.html Sienilehti]* ja *[https://www.dendrologianseura.fi/?page_id=28 Sorbifolia]*.

## Julkaisut
Väre toimii Dendrologian seuran jäsenlehden *Sorbifolia* sekä Suomen vanhimman toimivan tieteellisen seuran ''Societatis pro Fauna et Flora Fennica'' englanninkielisen Open access-julkaisun *Memoranda Societatis pro Fauna et Flora Fennican* päätoimittajana. Hän on kirjoittanut useita tietokirjoja, sekä artikkeleja kansainvälisiin (Research Gate) tieteellisiin julkaisuihin Hän sai vuonna 2006 tiedonjulkistamisen valtionpalkinnon teoksesta * Oulun kasvit – Piimäperältä Pilpasuolle*.

Hänen nimeämiensä kasvien tieteellisissä nimissä käytetään auktorilyhennettä **Väre**.

## Valikoitu bibliografia
* 
* 
* 
* 
* 
* 
* 
* 
* 
* 
* 
*Väre, Henry, Koponen, Aune, Hämet-Ahti, Leena, Hagman, Max. & Raisio, Juha (toim.): *Puiden jäljillä*. *400 vuotta dendrologian* *historiaa*. Helsinki: Dendrologian Seura. 2008. .
*Kauppila, Aulikki & Anttila, Aino & Autio, Antti & Fagerholm, Juha & Lehtonen, Jukka & Oksa, Esko & Raisio, Juha & Saarinen, Jaakko & Uski, Katja & Viherä-Aarnio, Anneli & Väre, Henry: *Vihreät jättiläiset - Suomen suurimmat puut*. Helsinki: Metsäkustannus. 2021. .

## Lähteet

## Aiheesta muualla
*
Haarautumisen ennakointi

**Haarautumisen ennakointi** () on tietokoneen suorittimen ominaisuus, joka tähtää suorituskyvyn parantamiseen. Jotta käskykannan liukuhihna toimii tehokkaasti on sen vaiheet pidettävä täytettyinä.

Haarautumisen ennakointi pyrkii ennakoimaan miten ehtolause tai toistorakenne tullaan suorittamaan ja parhaassa tapauksessa liukuhihna pysyy täytenä. Pidemmällä liukuhihnalla väärin ennakoinnin kustannus seuraa syvemmällä liukuhihnan vaiheessa.

Toistorakenteet yleensä suoritetaan useita kertoja ja taaksepäin suuntautuvat haarat yleensä suoritetaan. Yksinkertaisin ennakointi katsoo haaran suunnan ja ennakoi taaksepäin suuntautuvan suorittamisen. Tätä kutsutaan *staattiseksi haaran ennakoimiseksi* koska se ei riipu ohjelmasuorituksen historiasta.

Eteenpäin suuntautuvat haarat ovat vaikeasti ennakoitavissa tietämättä enempää tietystä ohjelmasta. Tätä varten suorittimet käyttävät *dynaamista haaran ennakoimista*, jolloin käytetään ohjelmasuorituksen historiaa arvioimisessa kumpi haara suoritetaan. Dynaamista ennakointia varten suorittimet pitävät taulua viimeisistä sadoista (tai tuhansista) haarautumiskäskyistä. *Yhden bitin dynaaminen ennakointi* muistaa suoritettiinko haara viimeksi ja ennakoi tapahtuuko sama seuraavalla kerralla. *Kahden bitin dynaaminen ennakointi* sisältää neljä tilaa: *vahva suoritus*, *heikko suoritus*, *heikko ohitus*, *vahva ohitus*.

Virheellisestä ennakoinnista aiheutuva suorituskykyhaitta voi olla merkittävästi suurempi kuin liukuhihnan uudelleentäyttöön tarvittava aika.

Haarautumisen ennakointiin perustuvaa spekulatiivista suoritusta käytettiin jo IBM 7030 -tietokoneessa.

Spectre-tietoturva-aukko perustuu haarautumisen ennakoinnissa ja spekulatiivisessa suorituksessa olevaan virheeseen.

## Lähteet

## Aiheesta muualla
* Branch Prediction Is Not A Solved Problem: Measurements, Opportunities, and Future Directions (PDF)
Alman diskografia

Tämä artikkeli on suomalaisen pop-artistin **[[Alma (laulaja)|Alman]] diskografiasta**. Hän on julkaissut urallaan 2 studioalbumia, 5 EP:tä sekä useita singlejä.

## Studioalbumit

## EP:t

## Singlet

*A'''^''' "Summer Really Hurt Us" ei sijoittunut Britannian singlelistalle, mutta sijoittui radiolistan sijalle 18 sekä singlejen latauslistan sijalle 96 ja myyntilistan sijalle 100.

## Musiikkivideot

* "Muuta ku mä" (Sini Sabotage feat. Alma) (2015)
* "Karma" (2016)
* "Bonfire" (Felix Jaehn feat. Alma) (2016, ohj. Kitty Bolhoffer)
* "Dye My Hair" (2016 – ohj. Youth Hymns)
* "Chasing Highs" (2017 – ohj. Thomas Trail)
* "All Stars" (Martin Solveig feat. Alma) (2017 – ohj. Thomas Lélu & Pierre Dixsaut)
* "Phases" (2017)
* "bitches" (Tove Lo feat. Charli XCX, Icona Pop, Elliphant, Alma) (2018 – ohj. Lucia Aniello) 
* "Black Car (Acoustic)" (Miriam Bryant feat. Alma) (2018) 
* "Cowboy" (2018)
* "When I Die" (2019, ohj. Miikka Lommi) 
* "Have U Seen Her?" (2019, ohj. Ano Miettinen) 
* "Bad News Baby" (2019) 

* "Stay All Night" (2020) 
* "Uuden edessä (Toivon kärki) (2020, ohj. Ville Juurikkala) 
* "LA Money" (2020, ohj. David Horsburgh) 
* "LA Money (Acoustic)" (2020) 
* "Stay All Night (Acoustic) (2020) 
* "Bad News Baby (Acoustic)" (2020) 
* "Home Sweet Home" (Sam Feldt feat. Alma & Digital Farm Animals) (2020) 
* "Everything Beautiful" (2022, ohj. Nicolee Tsin) 
* "I Forgive Me" (2022, ohj. Ano Miettinen & Alma) 
* "Summer Really Hurt Us" (2022, ohj. Tereza Mundilova) 
* "Hey Mom Hey Dad" (2023, ohj. Miikka Lommi) 
* "Tell Mama" (2023) 
* "Natalia" (2023, ohj. Niko Hirvimäki) 

## Vierailut
* ”Muuta kuin mä” (Sini Sabotage feat. Alma) (2015)
* ”Bonfire” (Felix Jaehn feat. Alma) (2016)
* ”All Stars” (Martin Solveig feat. Alma) (2017)
* ”Don’t You Feel It” (Sub Focus feat. Alma) (2017)
* ”Out Of My Head” (Charli XCX feat. Tove Lo & Alma) (2017)
* "Sanctify - Remix" (Olly Alexander feat. Alma) (2018)
* "Bitches" (Tove Lo feat. Charli XCX, Icona Pop, Elliphant, Alma) (2018)
* "Black Car (Acoustic)" (Miriam Bryant feat. Alma) (2018)
* "In Us I Believe" (Clean Bandit feat. Alma) (2018)
* "Bad as the Boys" (Tove Lo feat. Alma) (2019)
* "Uuden edessä" (Toivon kärki) (2020)
* "Home Sweet Home" (Sam Feldt feat. Alma & Digital Farm Animals) (2020)
* "Stop Talkin" (Valentino Khan feat. Alma) (2021)

## Lähteet
Vincent Bachet

**Vincent Bachet** (s. 29. huhtikuuta 1978 Saint-Maurice-le-Girard) on ranskalainen jääkiekkoilija, joka pelasi puolustajana. Hän laukoi vasemmalta.

Bachet pelasi urallaan 17 kautta Ranskan pääsarjassa, jossa hän edusti Reimsiä, Caenia ja Amiensia. Bachet toimi Amiensin kapteenina seitsemän kauden ajan vuosina 2007–2014 sekä varakapteenina kahden kauden ajan vuosina 2005–2007. Bachet pelasi Ranskan pääsarjassa yhteensä 422 ottelua tehopistein 65+119=184 keräten 335 rangaistusminuuttia. Ranskan mestaruuden hän voitti kaksi kertaa, Reimsin joukkueessa vuonna 2002 ja Amiensin joukkueessa vuonna 2004.

Bachet edusti Ranskaa kahdeksissa maailmanmestaruuskilpailuissa vuosina 2000, 2004, 2008, 2009, 2010, 2011, 2012 ja 2013. Hän toimi Ranskan varakapteenina Sveitsin MM-kilpailuissa 2009, Saksan MM-kilpailuissa 2010, Slovakian MM-kilpailuissa 2011, Suomen ja Ruotsin MM-kilpailuissa 2012 ja Ruotsin ja Suomen MM-kilpailuissa 2013. Bachet pelasi urallaan yhteensä 49 MM-ottelua tehopistein 1+3=4 keräten 36 rangaistusminuuttia. Bachet kuului Ranskan joukkueeseen myös Salt Lake Cityn talviolympialaisissa 2002, joissa hän pelasi neljä ottelua keräten yhden syöttöpisteen ja neljä rangaistusminuuttia.

## Lähteet
Plotina järv

**Plotina järv** (myös *Kahkva tiik*) on Virossa Võrumaalla Setomaan kunnan Kahkvan kylässä sijaitseva tekojärvi. Virolaisessa vesistönimistössä *tiik* tarkoittaa lampea.

## Maantietoa
Tekojärvi on 550 metriä pitkä, 60 metriä leveä ja sen pinta-ala on 2,2 hehtaaria. Viranomaistiedoissa sen tilavuus on 9&nbsp;000 kuutiometriä, joten sen keskisyvyys on noin puoli metriä. Se on padottu Mädajõgea seuraavan tien kohdalta ja sen molemmilla puolilla on peltomaata ja asutusta.

## Vesistösuhteita
Plotina järv kuuluu Mädajõen valuma-alueeseen, jossa Mädajõgi on Võhandu jõen sivu-uoma. Siihen on johdettu länsipuolella sijaitsevalta metsäalueelta useita ojia, jotka virtaavat järven läpi Mädajõgeen. Sekä ennen Plotinaa että jälkeen sijaitsee ojassa pienet lammet. Järven valuma-alueen pinta-ala on noin yksi neliökilometri. Mädajõgi yhtyy Võhanduun yhdeksän kilometrin päässä Räpinan lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Taare Zameen Par

**Taare Zameen Par** (suom. ”Tähdet maan päällä”) on vuonna 2007 ensi-iltansa saanut intialainen hindinkielinen draamaelokuva, jonka on ohjannut ja tuottanut Aamir Khan. Elokuvassa seurataan 8-vuotiaan dysleksisen lapsen Ishaanin elämää ja mielikuvitusta. Vaikka hän menestyy taiteessa, hänen huono akateeminen suorituskykynsä saa hänen vanhempansa lähettämään hänet sisäoppilaitokseen. Ishaanin uusi taideopettaja epäilee hänen olevansa lukihäiriöinen ja auttaa häntä voittamaan lukihäiriön. Darsheel Safary näyttelee 8-vuotiasta Ishaania ja Aamir Khan näyttelee hänen taiteenopettajaansa.

Elokuva voitti useita palkintoja, mukaan lukien kolme National Film Awards -palkintoa ja viisi Filmfare Awards -palkintoa.

## Näyttelijät

## Soundtrack

## Vastaanotto
Box Office India julisti *Taare Zameen Parin* ”superhitiksi”.

## Lähteet

## Aiheesta muualla
* 
*
Kasper Degn

**Kasper Degn** (s. 25. helmikuuta 1982 Herning) on tanskalainen jääkiekkoilija, joka pelasi hyökkääjänä. Hän laukoi vasemmalta.

Degn pelasi urallaan 16 kautta Tanskan pääsarjassa, jossa hän edusti Herning Blue Foxia, Nordsjælland Cobrasia ja Aalborg Piratesia. Degn toimi Aalborgin kapteenina kaudella 2011–2012 sekä varakapteenina kausilla 2010–2011 ja 2013–2014. Degn pelasi Tanskan pääsarjassa yhteensä 512 runkosarjaottelua tehopistein 129+341=470 keräten 245 rangaistusminuuttia sekä 116 pudotuspeliottelua tehopistein 33+70=103 keräten 46 rangaistusminuuttia. Degn saavutti urallaan kaksi Tanskan mestaruutta Herning Blue Foxin joukkueessa vuosina 2001 ja 2003.

Degn edusti Tanskaa seitsemissä maailmanmestaruuskilpailuissa vuosina 2004, 2005, 2006, 2008, 2009, 2010 ja 2011. Hän pelasi urallaan yhteensä 40 MM-ottelua tehopistein 7+2=9 keräten kymmenen rangaistusminuuttia.

## Lähteet
Bolesławiecin piirikunta

**Bolesławiecin piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 90&nbsp;103. Piirikunnan ainoa kaupunkikunta on hallintokeskus Bolesławiec. Viisi maalaiskuntaa ovat Bolesławiec, Gromadka, Nowogrodziec, Osiecznica ja Warta Bolesławiecka ja niissä sijaitsee kylien lisäksi yksi kaupunki; Nowogrodziec.

Bolesławiecin piirikunnalla on yhteistä rajaa Żagańin, Polkowicen, Legnican, Złotoryjan, Lwówekin, Lubańin ja Zgorzelecin piirikuntien kanssa.

Vuoden 2019 lopussa Bolesławiecin piirikunnassa arvioitiin olevan 90&nbsp;103 asukasta, joista 51,5 prosenttia naispuolisia ja 48,5 prosenttia miespuolisia. Puolan väestönlaskennassa 2011 väkiluvun laskettiin olevan 90&nbsp;470 ja sen ennakoidaan vuoteen 2050 mennessä pienenevän 74&nbsp;177 asukkaaseen. Alle 18-vuotiaiden arvioidaan vuoden 2019 lopussa muodostaneen 17,6 prosenttia piirikunnan väestöstä, työikäisten 60,7 prosenttia ja eläkeikäisten 21,7 prosenttia väestön keski-iän ollessa 41,9 vuotta. Elävänä syntyneiden määrä oli vuonna 2019 yhteensä 796 lasta.

## Lähteet
Anneli Mäkelä-Alitalo

**Anneli Mäkelä-Alitalo** (o.s. **Mäkelä**; s. 30. huhtikuuta 1947 Asikkala) on suomalainen historiantutkija.

Mäkelä-Alitalo on valmistunut filosofian kandidaatiksi vuonna 1971 ja lisensiaatiksi vuonna 1976 sekä väitellyt tohtoriksi Helsingin yliopistosta vuonna 1979. Hän on ollut Helsingin yliopiston Suomen ja Skandinavian historian dosentti vuodesta 1980. Mäkelä-Alitalo on kirjoittanut eri paikkakuntien paikallishistorioita ja muita tilaushistorioita sekä ollut Tilaushistoriakeskuksen hallituksen jäsen vuosina 1994–2004. Hän on julkaissut myös useita sukututkimusoppaita. Hän oli *[[Suomen kansallisbiografia]]n* toimitusneuvoston jäsen ja sen Ruotsin vallan ajasta vastanneen toimituskunnan päätoimittaja sekä *Suomen maatalouden historian* toimitusneuvoston jäsen.

## Teoksia
**Nastolan historia, talonhaltijaluettelo*. Nastolan kunta, Nastola 1976.
**Hattulan kihlakunnan ja Porvoon läänin autioituminen myöhäiskeskiajalla ja uuden ajan alussa* (väitöskirja). Suomen Historiallinen Seura, Helsinki 1979.
**Nastolan historia 1*. Nastolan kunta, Nastola 1979.
**Asikkalan kirkkojen historia*. Asikkalan seurakunta, Asikkala 1980.
**Nastolan historia 2*. Nastolan kunta, Nastola 1982.
**Kristiinankaupungin historia 1*. Kristiinankaupungin kaupunki, Kristiinankaupunki 1984.
**Ken kantaa Kalevalaa – Kalevalaisten Naisten Liitto ry 50 vuotta*. Kalevalaisten Naisten Liitto, Helsinki 1984.
**Sukututkijan abc-kirja* (toim.). Sukuyhteisöjen tuki SYT, Helsinki 1985.
**Vaasan historia 3*. Vaasan kaupunki, Vaasa 1985.
**Ajattele historiaksi*. Sukuyhteisöjen tuki SYT, Helsinki 1986.
**1500-luvun asiakirjat – lue ja tulkitse*. Sukuyhteisöjen tuki SYT, Helsinki 1987.
**Sukututkimuksen alkeisopas*. Sukuyhteisöjen tuki SYT, Helsinki 1988.
**Sukututkimussanasto* (toim. yhdessä Ilkka Alitalon kanssa). Gummerus, Jyväskylä 1988.
**1600-luvun asiakirjat – lue ja tulkitse*. Sukuyhteisöjen tuki, Helsinki 1989.
**Suvusta perheeseen – Satakunnan ja Karjalan naisen asema 1500-luvulla*. Suomen Historiallinen Seura, Helsinki 1989.
**Nastolan historia 3*. Nastolan kunta, Nastola 1991.
**1700-luvun asiakirjat – lue ja tulkitse*. Sukuseurojen Keskusliitto, Helsinki 1991.
**Sukututkijan sanat ja nimet* (toim. yhdessä Ilkka Alitalon kanssa). Sukuseurojen Keskusliitto, Helsinki 1998.
**Pennusta pitäen – suomalaisen kennelhistorian ensimmäiset sukupolvet*. Suomen Historiallinen Seura, Helsinki 1998.
**Käsialakirja – arkistojen aarteiden tulkintaa 1500-luvulta 1700-luvulle*. Sukuseurojen Keskusliitto, Helsinki 2000.
**Porvoon kaupungin historia III, 1*. Porvoon kaupunki, Porvoo 2000.
**Porvoon kaupungin historia III, 2*. Porvoon kaupunki, Porvoo 2004.
**Vanhat käsialat – avain Ruotsin ajan asiakirjoihin*. Suomalaisen Kirjallisuuden Seura, Helsinki 2004.
**Turun tuomiokirkon ja papiston tulot 1541–1542* (toim. Jyrki Knuutilan kanssa). Suomalaisen Kirjallisuuden Seura, Helsinki 2007.
**Sinebrychoffit* (Sakari Heikkisen ja Minerva Keltasen kanssa). Sinebrychoffin taidemuseo & Suomalaisen Kirjallisuuden Seura, Helsinki 2009.
**Lehmästä leopardiin – eläinlääkärityön muistoja* (toim.). Suomalaisen Kirjallisuuden Seura, Helsinki 2013.

## Lähteet
Revontulikappeli

**Kairosmajan Revontulikappeli** on Suomen Lapin Pelkosenniemellä sijaitseva tunturikappeli. Kappelin omistaa Kansan Raamattuseura. Kappelissa käy vuosittain noin 35&nbsp;000 vierailijaa. Revontulikappelissa järjestetään hartaustilaisuuksia, viikkomessuja ja jumalanpalveluksia. Leiriaikoina tilaisuuksia on päivittäin, ja kappelissa pidetään noin 430 hartaustilaisuutta vuodessa. 260-paikkaisessa Revontulikappelissa järjestetään vuosittain myös noin 40 konserttia. Kappelissa järjestetään lisäksi yksityistilaisuuksia, kuten vihkitilaisuuksia, joissa vihitään vuosittain noin kaksikymmentä paria. Kappelin alttarilta avautuu näkymä Soutajatunturille ja Pyhäjärvelle. Alttarinäkymän keskipisteenä on alttarin takana, ulkona seisova jyhkeä keloristi. Kappeli vihittiin käyttöön 9. helmikuuta 1986. Kappelin on suunnitellut arkkitehti Kari Ojala.

Revontulikappeli sai lahjoituksena viisiäänikertaiset urut Ylitornion seurakunnalta Meltosjärven kappelista syksyllä 2016, kappelin 30-vuotisen toiminnan juhlavuonna.

## Lähteet

## Aiheesta muualla
* Kairosmajan verkkosivut
Żywiecin piirikunta

**Żywiecin piirikunta** () on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 152&nbsp;756. Piirikunnan ainoa kaupunkikunta on hallintokeskus Żywiec ja 14 maalaiskuntaa Czernichów, Gilowice, Jeleśnia, Koszarawa, Łękawica, Lipowa, Łodygowice, Milówka, Radziechowy-Wieprz, Rajcza, Ślemień, Świnna, Ujsoły ja Węgierska Górka.

Vuoden 2019 lopussa Żywiecin piirikunnassa arvioitiin olevan 152&nbsp;756 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 152&nbsp;932 ja sen ennakoidaan vuoteen 2050 mennessä pienenevän 138&nbsp;810 asukkaaseen. Alle 18-vuotiaiden arvioidaan vuoden 2019 lopussa muodostaneen 18,5 prosenttia piirikunnan väestöstä, työikäisten 61,2 prosenttia ja eläkeikäisten 20,3 prosenttia väestön keski-iän ollessa 41,2 vuotta. Elävänä syntyneiden määrä oli vuonna 2019 yhteensä 1&nbsp;418 lasta.

## Lähteet
Järvepää järv

**Järvepää järv** (myös *Järvepera järv, Kahkva järv*) on Virossa Võrumaalla Setomaan kunnan Järvepään ja Pakan kylissä sijaitseva järvi. Järven lounaisrannat kuuluvat Võrun kunnalle.

## Maantietoa
Järvi on 675 metriä pitkä, 220 metriä leveä, ja sen pinta-ala on 11,8 hehtaaria. Se sijaitsee järveä leveämmässä laaksossa, jonka rinteet kohoavat loivina korkeintaan 10 metriä ylemmäksi. Lounaisrinteitä kutsutaan Päkäpaloksi ja ne ovat metsä peittämät. Järven koillispuoli on alhaalla suomaata ja rinteet metsä- ja peltomaita. Siellä ulottuu Järvepään kylän asutus järven rantaan asti. Järven syvyys on 4,5 metriä ja sen keskisyvyydeksi on saatu 3,0 metriä. Järvessä ei ole saaria. Järvelle pääsee Järvepään kylästä ja Nitsikun puolelta kävelemällä metsän läpi polkua pitkin. Itärannassa on ruoppaamalla rakennettu lahti asukkaan saunalle.

## Luontoarvoja ja luokittelu
Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (). Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.

Vesi vaihtuu järvessä keskimäärin 25 kertaa vuodessa eli sen laskennallinen viipymä on noin 15 vuorokautta. Järven rannat ovat turvetta ja suomaata, mutta järvenpohja muodostuu kivi- ja sora-aineksesta.

Vedenväri on kellertävänvihreää ja näkösyvyys on 3 metriä. Järven vesi vaihtuu pelkästään Mädajõen virtavedestä eikä se siten lämpötilakerrostu ja sen happipitoisuus säilyy hyvänä kaikkina vuodenaikoina. Pohjassa olevista lähteistä pulppuaa täydennykseksi ruosteista lähdevettä. Soistuvan järven rannoilla kasvaa runsas vesikasvillisuus. Järvessä elää ainakin hauki, ahven, särki, lahna, säyne, ruutana, suutarija made.

## Vesistösuhteita
Järvepää järv kuuluu Mädajõen valuma-alueeseen, jossa Mädajõgi on Võhandu jõen sivu-uoma. Järvi on Mädajõen läpivirtausjärvi. Muita lasku-uomia ei järveen tule. Järven valuma-alueen pinta-ala on joen yläjuoksun alueina 39,3 neliökilometriä. Mädajõgi yhtyy Võhanduun 12 kilometrin päässä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Thinking, Whistling

__NOTOC__
**Thinking, Whistling** on Olli Ahvenlahden studioalbumi vuodelta 2017.

## Kappaleet
Kaikki kappaleet säveltänyt Olli Ahvenlahti.
### A-puoli
#
#
#
#

### B-puoli
#
#
#
#

## Kokoonpano
* Antti Lötjönen – basso
* Olli Ahvenlahti – kosketinsoittimet
* Jaska Lukkarinen – rummut
* Jussi Kannaste – tenorisaksofoni

## Lähteet
* ''Thinking, Whistling'' discogs.com -sivustolla 

### Viitteet
Rušan Rafikov

**Rušan Rafikov** (s. 15. toukokuuta 1995) on venäläinen jääkiekkoilija. Rafikov edustaa KHL-seura Lokomotiv Jaroslavlia. Hän on pelipaikaltaan puolustaja ja kätisyydeltään left. Rafikov on pelannut urallaan 29. syyskuuta 2020 mennessä 232 KHL-runkosarjaottelua. Näissä hän on tehnyt 16 maalia ja 46 syöttöä eli 62 tehopistettä. Rafikov on pelannut urallaan 31 KHL-pudotuspeliottelua. Näissä hän on tehnyt kaksi maalia ja seitsemän syöttöä eli yhdeksän tehopistettä.

## Lähteet
Kedarnath

**Kedarnath** on Intian Uttarakhandin osavaltion Rudraprayagin piirikunnassa sijaitsevassa pieni kaupunki. Kaupungissa sijaitsee vanha Kedarnathin temppeli, jonka perustajaksi väitetään joko Malwaa vuosina 1076–1099 hallinnutta ruhtinas Bhojaa tai 700-luvulla elänyttä Adi Shankaraa. Myyttien mukaan alueella sijaitsi nykyistä temppeliä edeltänyt Pandava-suvun rakennuttama temppeli. Mytologisen kertomuksen mukaan Kurukshetran taistelussa voittanut Pandava-suku katui sitä, että joutui tappamaan Kaurava-sukuun kuuluneita sukulaisiaan. Pandavat lähtivät etsimään Shivaa saadakseen häneltä siunauksen, mutta jumala pakeni heitä härän hahmossa Kedarnathiin. Uskonnollisen merkityksen vuoksi Kedarnath on suosittu pyhiinvaelluskohde ja se kuuluu osaksi Char Dham -pyhiinvaellusreittiä. Siellä vierailee vuosittain tuhansia hinduja.

Vuonna 2013 Uttarakhandin aluetta koettelivat suuret tulvat, jotka aiheuttivat tuhoa myös Kedarnathin alueella. Kaupungin rakennukset tuhoutuivat tulvassa, mutta itse temppeli säästyi pahimmilta vahingoilta. Tulvan jälkeen alueella on vuosittain suoritettu etsintöjä ruumiiden löytämiseksi. Ainoa vuosi jolloin etsintöjä ei suoritettu oli 2019, mutta kaikilla etsintäkerroilla on ruumiita myös löytynyt. Vuoden 2013 tulvissa uskotaan kadonneen noin 3&nbsp;886 henkeä, joista 699 ruumiit on löydetty vuonna 2020.

Intian vuoden 2011 väestönlaskennan mukaan Kedarnathissa asui 612 henkeä, joista 609 oli miehiä. Asukkaista 98 prosenttia on uskonnoltaan hindulaisia.

## Kuvia

Tiedosto:Kedarnath_2.jpg|Kedarnathin temppeli
Tiedosto:Kedarnath_(2_of_1).jpg|Kedarnathin vuoristomaisemaa
Tiedosto:Kedarnath_town_01.jpg|Kaupunkia
Tiedosto:Kedarnath_in_1860.jpg|Kedarnath 1860-luvulla


## Lähteet

## Aiheesta muualla
Anaïs Mitchell

**Anaïs Mitchell** (26. maaliskuuta 1981 Montpelier, Vermont, Yhdysvallat) on yhdysvaltalainen laulaja-lauluntekijä ja näytelmäkirjailija. Hän on julkaissut seitsemän albumia, ja hän sovitti näyttämölle *Hadestown*-albumiinsa perustuneen samannimisen musikaalin. *Hadestown* palkittiin vuonna 2019 parhaan musikaalin Tony-palkinnolla, ja Mitchell sai Tonyn parhaasta alkuperäismusiikista.

## Elämäkerta
### Nuoruus ja ensimmäiset albumit
Anaïs Mitchell syntyi vuonna 1981 Vermontissa. Hänen isänsä, joka oli kirjailija ja professori, antoi tyttärelleen nimen kirjailija Anaïs Ninin mukaan. Mitchell alkoi tehdä kappaleita high school -aikana, hän sai inspiraationsa rohkeilta naislauluntekijöiltä, kuten Ani DiFrancolta, Tori Amosilta ja Dar Williamsilta. Mitchell opiskeli kieliä ja kansainvälistä politiikkaa Middlebury Collegessa.

Mitchellin ensimmäinen albumi *The Song They Sang... When Rome Fell* julkaistiin vuonna 2002. Hänen toisen albuminsa *Hymns for the Exiled* julkaisi Waterbug Records vuonna 2004. Sen jälkeen Mitchell teki sopimuksen DiFrancon Righteous Babe Records -levy-yhtiön kanssa. Hänen ensimmäisen Righteous Babe -albumin tuotti edellisen levynkin tuottanut Michael Chorney. *The Brightness* ilmestyi vuonna 2007, ja seuraavana vuonna julkaistiin Rachel Riesin kanssa tehty EP *Country*.

### Kriittisesti ylistetyt albumit ja näytelmäsovitus
Mitchellin neljäs albumi oli *Hadestown*, joka perustui hänen folk-oopperaversioonsa Orfeus ja Eurydike -myytistä. Konseptialbumilla oli useita vierailijoita: Mitchell oli itse Eurydike, mutta Orfeusta esitti Bon Iverin Justin Vernon ja Persefonea Ani DiFranco. Albumi oli kriitikoiden ylistämä, ja se nousi Billboardin americana/folk-listalla yhdeksänneksi.

Mtitchellin *Young Man in America* ilmestyi vuonna 2012 Wilderland Recordsin kautta. Se nousi americana/folk-listalla 13:nneksi. Sitä seurasi seuraavana vuonna *Child Ballads*, jolla oli Francis James Childin folk-balladeja. Mitchell teki albumin yhteistyössä Jefferson Hamerin kanssa. Mitchellin seitsemäs albumi *xoa* ilmestyi vuonna 2014, ja sillä oli uusia kappaleita ja vanhojen kappaleiden uudelleenäänityksiä.

Mitchellin albumiin perustunut *Hadestown*-musikaali sai Off Broadway -ensi-iltansa vuonna 2016. Sieltä se siirtyi Edmontoniin, Lontooseen ja lopulta huhtikuussa 2019 Broadwaylle. Musikaali sai peräti 14 Tony-palkintoehdokkuutta. Mitchell palkittiin parhaan alkuperäismusiikin Tonyllä, ja itse näytelmä sai parhaan musikaalin palkinnon. Musikaaliäänitys oli Billboardin independent-albumien Top 5 -listalla.

## Lähteet

## Aiheesta muualla

*Mitchellin kotisivut
Satamakatu (Tampere)

**Satamakatu** on Tampereen keskustassa sijaitseva itä-länsisuuntainen katu, joka kulkee Nalkalan ja Kaakinmaan kaupunginosissa. Kadun pituus on noin 750 metriä. Sen itäpää sijoittuu Laukontorille ja länsipää Mariankadun risteykseen. Muita poikkikatuja ovat Kuninkaankatu, Näsilinnankatu, Hämeenpuisto, Papinkatu, Koulukatu ja Mäntykatu.

Kadun nykyinen nimi *Satamakatu* on ollut kaupungin asemakaavassa vuodesta 1886 lähtien. Aikaisemmin kadusta on käytetty nimiä *Rantakatu*, *Eteläinen rantakatu* ja *Pyynikinkatu*.

## Rakennuksia
Satamakadulla sijaitsee useita merkittäviä, tunnettujen suunnittelijoiden piirtämiä taloja.
***Laukontori 10** (Satamakadun kulmassa): Arthur af Hällströmin suunnittelema Laukonkulma (1901) 
***Satamakatu 7**: Lambert Pettersonin suunnittelema kerrostalo (1892) ja sen laajennusosa (Heikki Tiitola 1907) 
***Satamakatu 8**: Aarne Sarvelan suunnittelema kerrostalo (1933) 
***Satamakatu 11**: Wivi Lönnin suunnittelema Tyttölyseo, nyk. Pyynikin koulu (1902) 
***Satamakatu 12**: Marjatta ja Martti Jaatisen suunnittelema Tampereen Työväen Teatteri (1985) 
***Satamakatu 17**: Satamakadun Trikoon entinen tehdasrakennus (useita laajennuksia ja eri suunnittelijoita, vanhin osa 1906) 
***Satamakatu 19**: August Krookin suunnittelema Svenska samskolan (1902) 

## Kuvia

Tiedosto:"radiokulman"kulmassa,Tampereella Laukontorin laidassa - panoramio.jpg|Laukonkulma.
Tiedosto:Tampereen Työväen Teatteri.jpg|Tampereen Työväen Teatteri.
Tiedosto:Satamakadun trikoo Miinu Mäkelä (16532077206).jpg|Satamakadun Trikoo.
Tiedosto:Tampere - Satamakatu 26.jpg|Satamakatu 26.


## Lähteet

## Aiheesta muualla
Johan Georg Bergbom

**Johan (John) Georg Bergbom** (16. tammikuuta 1850 Oulu – 17. marraskuuta 1917 Herttoniemi) oli suomalainen tilanomistaja ja maanviljelysneuvos, joka omisti Herttoniemen kartanon. Bergbom sai surmansa marraskuun 1917 yleislakon väkivaltaisuuksien yhteydessä.

## Elämä
Bergbomin vanhemmat olivat lääninkamreeri Karl Gustaf Bergbom (1798–1861) ja Helena Franzén (1819–1880), jonka isä oli kauppaneuvos Zachris Franzén. Hän kirjoitti ylioppilaaksi Helsingfors normalskolasta 1868 ja opiskeli Helsingin yliopistossa suorittaen filosofian maisterin tutkinnon 1872. Herttoniemen kartano siirtyi perintönä Bergbomin omistukseen vuonna 1880. 

Bergbom oli mukana perustamassa Helsingin pitäjän maamiesseuraa Helsinge Lantmannagillea 1882, Suomen Maanviljelijäin Keskusosuuskunta Laboria 1897 ja Pellervo-Seuraa 1899. Hän oli Laborin ensimmäinen toimitusjohtaja sekä Pellervon ensimmäisen johtokunnan jäsen. Vuosisadan vaihteessa Bergbom toimi myös Uudenmaan ja Hämeen läänien maanviljelysseuran puheenjohtajana. Maanviljelysneuvoksen arvonimen hän sai 1898. Vuonna 1916 Bergbom myi suurimman osan Herttoniemen kartanon maista perustamalleen kiinteistöyhtiölle Hertonäs Gods Ab:lle pitäen itsellään ainoastaan päärakennuksen puistoineen.

Bergbom sai surmansa marraskuun 1917 yleislakon aikana, kun aseita takavarikoimaan saapunut seitsenhenkinen punakaartin osasto ampui hänet kotonaan Herttoniemessä. Sama kiertelevä punakaartilaisjoukkue surmasi myös Brändö Villastadin palveluksessa olleen poliisikonstaapeli Frans Felix Nummelinin (s. 1885). *[[Hufvudstadsbladet]]in* mukaan kyseessä oli joukko Malmilta kotoisin olleita miehiä, jotka punakaarti oli muutamaa päivää aikaisemmin vapauttanut Helsingin lääninvankilasta.

Bergbom on haudattu Hietaniemen hautausmaalle. Hänen haudallaan on kuvanveistäjä Bruno Aspelinin tekemä reliefi Herttoniemen kartanosta.

## Perhe
Bergbomin puoliso oli aateliseen Gripenbergin sukuun kuulunut opettaja Helena Gustava Gripenberg (1851–1932), joka oli myös hänen pikkuserkkunsa. Pariskunta avioitui vuonna 1882 Pietarissa, jossa Gripenberg oli käynyt koulua Smolnan sisäoppilaitoksessa.

Bergbomin veli oli valtioneuvos Karl Zachris Bergbom (1845–1903).

## Teokset
*

## Lähteet
J. G. Bergbom

**J. G. Bergbom** voi viitata seuraaviin henkilöihin:

*Johan Gustav Bergbom (1818–1893), kauppaneuvos
*Johan Georg Bergbom (1850–1917), maanviljelysneuvos
Yuta Takahashi

**Yuta Takahashi** (, s. 5. maaliskuuta 1993 Nerima, Tokio) on japanilainen raskaansarjan karateka. Hän on Kyokushinin kolminkertainen Japanin mestari ja vuoden 2017 raskaansarjan MM-hopeamitalisti. Takahashi perusti 2020 oman seuran Takahashi Dojo.

## Kilpaura
Takahashi kilpaili nuorten tasolla vuosina 2007–2009 voittaen muun muassa lukion Japanin mestaruuden raskaassasarjassa, sekä alle 80-kiloisten maailmanmestaruuden.

Hänestä tuli 2010 Japanin historian nuorin mestari, kun hän saavutti Japanin keskisarjan mestaruuden voitettuaan loppuottelussa Yuki Fukuin.

Takahashi sijoittui 2016 toiseksi Japanin mestaruuskisoissa hävittyään loppuottelussa Shōhei Kamadalle.

2017 Takahashi otti ensimmäisen Japanin mestaruuden avoimessasarjassa voitettuaan tällä kertaa edellisvuoden loppuotteluvastustajansa Shōhei Kamadan.

Takahashi oli marraskuussa 2019 toistamiseen mukana Kyokushinin suurimmassa MM-turnauksessa, joka käytiin Tokiossa. Hän eteni kolmipäiväisessä turnauksessa aina välieriin asti. Takahashi voitti viimeisenä päivänä Alejandro Navarron, neljännesvälierissä Anton Gulyaevin, puolivälierissä Ryunosuke Hoshin, mutta hävisi välierissä Oleksandr Ieromenkolle. Hän sijoittui turnauksessa neljänneksi.

## Takahashi Dojo (2020–)
Elokuussa 2020 Takahashi päätti erota IKO-liitosta ja myöhemmin 16. syyskuuta hän ilmoitti perustaneensa oman seuran Japan Karatedo Takahashi Dojo, joka jatkaa edelleen Kyokushinin opettamista.

Hän otti sittemmin osaa WKO-liiton Japanin mestaruuskilpailuun joulukuussa 2021. Hän eteni neljännelle kierrokselle, jossa Takahashi hävisi turnauksessa lopulta neljänneksi sijoittuneelle Yusaku Watanabelle. 

## Lähteet
Levin Schücking

**Christoph Bernhard Levin Anton Mathias Schücking** (1814 Klemenswerth, Münsterin lähellä – 1883 Pyrmont) oli saksalainen kirjailija. Hän opiskeli ensin juridiikkaa mutta omistautui sitten vuodesta 1837 yksinomaan kirjallisuudelle. Hän liittyi 1844 *[[Augsburger Allgemeine Zeitung]]in* toimituskuntaan, ja 1845 hän otti johtoonsa *[[Kölnische Zeitung]]in* jatkokertomustoimituksen, josta hän vastasi vuoteen 1852, jolloin hän asettui asumaan kotitilalleen. Schücking kirjoitti joukon jännittäviä ja helppolukuisia romaaneja, joista varhaisemmilla on arvoa muun muassa hänen kotiseutunsa feodaaliaatelin rehellisen kuvauksen vuoksi, kun taas myöhemmät olivat tavanomaista viihdekirjallisuutta.

Schücking kirjoitti myös runoja ja muistelmat (1886). Hän kirjoitti elämäkerran (1861) nuoruusvuosiensa läheisestä ystävästä Annette von Droste-Hülshoffista. Heidän kirjeenvaihtonsa julkaistiin 1893. 12-osainen valikoima hänen romaanejaan ilmestyi 1864, toinen 12-osainen valikoima 1874–1876.

Myös Schückingin puoliso Luise von Gall (1815–1855) oli tunnettu kaunokirjailijana. Heidän poikansa Levin Ludwig Schücking (s. 1878) oli Jenassa englannin kielen ylimääräinen professori ja julkaisi muun muassa William Shakespearea käsittelevää kirjallisuutta ja runoja.

## Teokset
* *Ein schloss am meer*, 1843
* *Die ritterburtigen*, 1845
* *Ein sohn des volks*, 1849
* *Der bauernfilrst*, 1851
* *Gunther von Schwarzburg*, 1857
* *Paul Bronck-horst*, 1858
* *Die marketenderin von Köln*, 1861
* *Verschlungene wege*, 1867
* *Luther in Rom*, 1870
* *Aus heissen tagen*, 1874

## Lähteet

## Aiheesta muualla
Sorja (täsmennyssivu)

**Sorja** voi tarkoittaa seuraavia:

* sorja, adjektiivina: sirorakenteinen, sorea, kaunis
* Sorja, naisen etunimi
* Sorja, sukunimenä:
** Kalle Sorja (s. 1983), suomalainen jalkapalloilija
* Sorja, Tampereen Kesäsiirtolayhdistyksen käytössä oleva rakennus Sastamalassa Rautaveden rannalla
* Sorja, Suomessa 1920-luvulta 1970-luvulle ilmestynyt ompelukaavalehti, yhdistyi myöhemmin Muoti + Kauneus -lehteen.
Tiger Shroff

**Jai Hemant ”Tiger” Shroff** (s. 2. maaliskuuta 1990 Bombay, Maharashtra, Intia) on intialainen näyttelijä ja kamppailulajien taitaja.. 

Shroff on näytellyt hindinkielisissä elokuvissa. Hän on näyttelijä Jackie Shroffin ja tuottaja Ayesha Duttin poika. Shroffin ensimmäinen elokuvarooli oli romanttisessa toimintaelokuvassa *[[Heropanti]]* vuonna 2014. Hän on näytellyt myös muun muassa *[[Baaghi (vuoden 2016 elokuva)|Baaghi]]*-toimintaelokuvasarjassa ja toimintaelokuvissa *Heropanti* (2014) ja *[[War (elokuva)|War]]* (2019).

## Filmografia

## Palkinnot

## Lähteet

## Aiheesta muualla

* 
*
Air Fortress

**Air Fortress** () on HAL Laboratoryn kehittämä ja julkaisema toiminta- ja ammuntapeli. Peli on julkaistu Japanissa vuonna  Nintendo Entertainment Systemille.

## Pelaaminen
Peli on sivulta kuvattu ammunta-/toimintapeli.
Pelaajan tavoitteena on voittaa Farmel-planeettaa uhkaavat alukset (nimen mukaiset "ilmalinnoitukset").

Ensimmäisessä vaiheessa pelaajan on tuhottava aaltoina tulevat vastustajan alukset ja väistettävä esteitä, sekä löydettävä ilmalukko sisään pääsyyn. Tämän jälkeen pelaajan on edettävä rakettipuvussa ja lopulta tuhottava reaktori.

## Lähteet

## Aiheesta muualla
* 
*